Κόστος νοσηλείας των ασθενών της ΜΕΘ του Γενικού Νοσοκομείου Λευκωσίας - Κύπρου
Authors: Χαρίλαου Χαράλαμπος 
Published: September 2021

Εισαγωγή: Η παροχή εντατικής φροντίδας υγείας γίνεται ολοένα και περισσότερο πολύπλοκη και δαπανηρή και παρόλο που οι κλίνες ΜΕΘ αποτελούν το 5% του συνολικού αριθμού των νοσηλευτικών κλινών εντούτοις απορροφούν το 20% - 30% του προϋπολογισμού των νοσοκομείων.Σκοπός: Η διερεύνηση του μέσου κόστους νοσηλείας (πάγιο και λειτουργικό) των ασθενών της 17κλινης ΜΕΘ του Γ.Ν. Λευκωσίας με την προσέγγιση top down.Υλικό – Μέθοδος: Μελετήθηκε το σύνολο των ασθενών που νοσηλεύθηκαν στη ΜΕΘ του Γενικού Νοσοκομείου Λευκωσίας το έτος 2009, 807 ασθενείς (534 άνδρες και 273 γυναίκες), με διαφορετικές διαγνώσεις, χρόνο νοσηλείας και βαρύτητα νόσου. Υπολογίστηκε το κόστος νοσηλείας των ασθενών με τη μέθοδο top-down.Αποτελέσματα: Η ηλικία των μελετηθέντων ασθενών εκυμαίνετο από 2 έως 92 έτη (59.33±0.624) και η παραμονή τους στη ΜΕΘ από 1 έως 109 ημέρες (7.68±0.37). Απεβίωσαν 105 ασθενείς (13.0%). Το σύνολο των ημερών νοσηλείας ήταν 6.205 και το συνολικό κόστος νοσηλείας ανήλθε στα €7308922.31. Από αυτό το 69.54% αντιπροσώπευε το πάγιο κόστος (€5082790.35) και το 30.46% το λειτουργικό κόστος (2226131.96). Το μέσο συνολικό κόστος, το μέσο πάγιο κόστος και το μέσο λειτουργικό κόστος ανά ημέρα ανά ασθενή (συνολικό κόστος ή συνολικό πάγιο κόστος ή συνολικό λειτουργικό κόστος / σύνολο ημερών νοσηλείας) ανήλθε σε €1177.89, €819.13, 358.76, αντίστοιχα.Το συνολικό πάγιο κόστος ανήλθε στα €5082790.35 (69,54% του συνολικού κόστους), το μέσο συνολικό πάγιο κόστος, το μέσο κόστος μισθοδοσίας, απόσβεσης κτηρίου, εξοπλισμού και γενικών εξόδων ανά ασθενή ανά ημέρα ανήλθε σε €819.13, €586.52, €2.85, €91.59 και €138,17, αντίστοιχα. Οι μέσες τιμές για το μέσο συνολικό πάγιο κόστος ανά ασθενή, το μέσο συνολικό κόστος μισθοδοσίας, απόσβεσης κτηρίου, εξοπλισμού και γενικών εξόδων ανά ασθενή ήταν €6298.28±307.73, €4509.73±220.34, €21.91±1.07, €704.23±34.40, 1047±51.15, αντίστοιχα. Η μισθοδοσία προσωπικού, η απόσβεση κτηρίου, εξοπλισμού και τα γενικά έξοδα αντιπροσώπευαν το 49.80%, το 0.24%, το 7.78% και το 11.73% του συνολικού κόστους (€7308922.31), αντίστοιχα και το 71.60%, το 0.35%, το 11.18% και το 16.87% του συνολικού πάγιου κόστους (€5.082.790,35), αντίστοιχα. Το συνολικό Λειτουργικό κόστος νοσηλείας για φάρμακα, εξετάσεις και αναλώσιμα ανήλθε στα €2.226.131,96 (30,46% του συνολικού κόστους). Το μέσο Λειτουργικό κόστος, το μέσο κόστος φαρμάκων, εξετάσεων και αναλωσίμων ανά ασθενή ανά ημέρα ανήλθε σε €358.76, €172.33, €78.90 και €107.53, αντίστοιχα. Οι μέσες τιμές για το συνολικό λειτουργικό κόστος, το μέσο συνολικό κόστος φαρμάκων, εξετάσεων και αναλωσίμων ανά ασθενή ήταν €2758.49±134.77, €1325.04±64.74, €606.65±29.64, €826.92±40.40, αντίστοιχα. Τα φάρμακα (€1069321), οι εξετάσεις (€489589.96) και τα αναλώσιμα (€667221) αντιπροσώπευαν το 14.63%, το 6.70% και το 9.13% του συνολικού κόστους (€7308922.31), αντίστοιχα και το 48.04%, το 21.99% και το 29.97% του συνολικού λειτουργικού κόστους (€2226131.96), αντίστοιχα.Η ηλικία των μελετηθέντων ασθενών ήταν ένας από τους καθοριστικούς παράγοντες διαμόρφωσης του συνολικού κόστους, του πάγιου και του λειτουργικού κόστους με τις παραμέτρους τους. Οι μεγαλύτεροι σε ηλικία ασθενείς κόστισαν περισσότερο από τους πιο νέους, σε όλες τις παραμέτρους που μελετήθηκαν.Το φύλο των ασθενών αποτέλεσε καθοριστικό παράγοντα διαμόρφωσης του συνολικού και κατ΄επέκταση του πάγιου και λειτουργικού κόστους με όλες τις παραμέτρους τους (p=0.003). Το συνολικό κόστος για τους παθολογικούς ασθενείς, για τους ασθενείς που απεβίωσαν, τους υποστηριζόμενους με μηχανική αναπνοή και τους υποβληθέντες σε υποκατάσταση της νεφρικής λειτουργίας ήταν σημαντικά μεγαλύτερο από τους χειρουργικούς ασθενείς (p<0.05),από τους επιβιώσαντες (p=0.017), τους μη υποστηριζόμενους με μηχανική υποστήριξη (p=0.05) και τους μη υποβληθέντες σε υποκατάσταση της νεφρικής λειτουργίας (p<0.001), αντίστοιχα. Συμπεράσματα: Η μεγαλύτερη συμμετοχή στη διαμόρφωση του τελικού κόστους αφορούσε στη μισθοδοσία του προσωπικού που απασχολείται στη ΜΕΘ και δη του νοσηλευτικού προσωπικού, καθώς επίσης και στα φάρμακα. Η αιτία εισαγωγής, η ηλικία, η διάρκεια νοσηλείας, η έκβαση, καθώς και οι διάφορες ειδικές παρεμβάσεις επηρεάζουν την τελική διαμόρφωση του συνολικού κόστους λειτουργίας της ΜΕΘ.